# **DECIZIA ETAPEI DE ÎNCADRARE**

## Nr. număr din zz.ll.aaaa

**PROIECT**

Ca urmare a solicitării de emitere a acordului de mediu adresate de **SOCIETATEA DE DISTRIBUȚIE A ENERGIEI ELECTRICE TRANSILVANIA NORD SA CLUJ- NAPOCA SUCURSALA DE DISTRIBUȚIE A ENERGIEI ELECTRICE ZALĂU**, cu sediul în Str. B-dul MIHAI VITEAZUL, Nr. 79, Zalău , Judetul Sălaj, , înregistrată la APM Salaj cu nr. 2401/26.04.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 15.05.2017, că proiectul „**Modernizare LEA 0,4 kV şi branşamente comuna Almaşu, jud. Sălaj – OB2 Stana”** propus a fi amplasat în com. Almaşu, satul Stana, jud. Sălaj *nu se supune evaluării impactului asupra mediului şi nu se supune evaluării adecvate*.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 **a)** **proiectul** **se încadrează** în prevederile Hotărârii Guvernului nr. 445/2009, anexa nr. 2, pct. 13, lit. a);

 **b)** **Caracteristicile proiectului**:

b1) mărimea proiectului: - prin proiect se propune modernizarea a 3 PTA-uri din localitatea Stârciu :

**A. PTA Stârciu 3 Valea Ragului**

Se realizează un circuit cu conductor torsadat TYIR 50+3x70+16mmp din PTA Stârciu 3 Valea Ragului (tronson C – C1), pentru a prelua o parte din consumatorii alimentaţi din PTA Stârciu 1 ( tronson C1 – C2, respectiv C2 – C3), lungimea totală a ieşirii fiind de 1737m.

Din CD 1-4 a PTA se va ieşi cu cablu până pe st. nr.1 din racordul de medie tensiune, l = 80 m.

 Se demontează conductorul funie Al cu secţiunea de 35 mmp, l = 520 m, (tronson C1 –C2) în locul lui montandu-se conductor torsadat TYIR 50+3x70+16mmp.

Se propune montarea unui punct de aprindere iluminat public pe stâlpul cu post şi realizarea unei ieşiri cu cablu ACYABY 3x35+16mmp din punctul de aprindere până pe stâlpul nr.1 pentru alimentarea circuitului de iluminat.

Se propune îndreptarea stălpului nr.5, stâlp tip SE11 de pe tronsonul C – C1.

Se înlocuieşte stâlpul nr. 26 (tronson C1 – C2), stâlp de tip SE4 cu un stâlp de întindere tip SE10 .

**B. PTA Stârciu 1**

 Se înlocuieşte conductorul funie Al cu secţiunea de 35 mmp cu conductor torsadat trifazat tip TYIR 50+3x70+16mmp pe o lungime de 200 m (tronson A6 – A18);

 Se înlocuieşte conductorul funie Al cu sectiunea de 35 mmp cu conductor torsadat trifazat tip TYIR 50+3x50+16mmp pe o lungime de 600 m (tronson A6 – A25);

 Se propune îndreptarea stâlpului nr. 68, stâlp de tip SE4 de pe tronsonul A6 – A25;

 Se înlocuieşte conductorul funie Al cu secţiunea de 35 mmp cu conductor torsadat trifazat tip TYIR 50+3x50+16mmp pe o lungime de 160 m (tronson A29 – A30);

 Se înlocuieşte conductorul funie Al cu sectiunea de 35 mmp cu conductor torsadat trifazat tip TYIR 50+3x35+16mmp pe o lungime de 320 m (tronson A30 – A31);

 **C. PTA Starciu 2**

Se înlocuieşte conductorul funie Al cu sectiunea de 35 mmp cu conductor torsadat trifazat tip TYIR 50+3x50+16mmp pe o lungime de 520 m (tronson C3 – B9, B9 – B7, respectiv B7 – B8);

 Intregirea retelei spre Valea Ragului, întregire ce implică următoarele lucrări:

 - montare stâlpi de sustinere noi tip SE4 – 1 buc

 - montare stâlpi de întindere noi tip SE10 – 2 buc

 - inlocuire stâlpi de susţinere tip SE4 cu stâlpi de întindere tip SE10 – 2 buc

 - inlocuire conductor funie Al cu sectiunea de 35 mmp cu conductor torsadat trifazat tip TYIR 50+3x50+16mmp pe o lungime de 320 m (tronson B4 – B7);

 Se montează descărcători de j.t. şi se realizează priza de pământ la stâlpul nr. 77;

 Separarea între posturi se va realiza printr-un panou mort, între stâlpul nr. 34 şi stâlpul nr. 94;

 Se va realiza o priză de pământ la stâlpul cu nr. 94.

**Refacere bransamente necorespunzatoare**

 **Lucrări ce se vor executa la branşamente pe toate cele trei posturi de transformare sunt:**

- se vor înlocui branşamentele necorespunzătoare (branşament +BMP) cu branşamente realizate cu cablu coaxial ACBYCY 1x10/16, respectiv ACBYCY 1x16/25 continuu până în firida – 20 buc monofazate

- acolo unde firidele lipsesc, se vor monta pe peretele exterior al casei (semiingropat) spre strada sau spre curte BMP-uri echipate cu intrerupatoare diferentiale, cu monitorizare nul si protectie la scurtcircuit – 13 buc monofazate

- se vor înlocui consolele de acoperiş necorespunzătoare – 4 buc.

b2) cumularea cu alte proiecte: - nu este cazul;

 b3) utilizarea resurselor naturale: - nu este cazul;

b4) producţia de deşeuri: conform Legii 211/2011, privind regimul deşeurilor :

- în perioada de execuţie a proiectului vor rezulta deşeuri care se vor colecta separat şi vor fi evacuate prin grija unităţii excutante într-un depozit autorizat ;

- lucrările necesare organizării de şantier: împrejmuirea (dacă este cazul) şi amplasarea de mesaje de avertizare la limita terenurilor implicate; depozitarea materialelor/utilajelor/sculelor necesare executării lucrărilor numai în locuri special amenajate; amenajarea de spaţii pentru colectarea deşeurilor rezultate;

 b5) emisiile poluante, inclusiv zgomotul şi alte surse de disconfort: - se vor respecta limitele prevăzute de normele în vigoare;

 b6) riscul de accident, ţinându-se seama în special de substanţele şi tehnologiile utilizate: - nu este cazul;

**c)** **Localizarea proiectului**: satul Stana, com. Almaşu, jud. Sălaj,

c1) utilizarea existentă a terenului: conform certificatului de urbanism nr. 5 din 11.04.2017, emis de Primăria Comunei Almaşu, terenul aferent lucrărilor propuse se află în extravilanul administrativ al comunei Almaşu; loc. Stana în suprafaţă de 2958,37 mp.

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) Capacitatea de absorbţie a mediului: - nu este cazul.

 **d.** **Caracteristicile impactului potenţial**:

d1) extinderea impactului, aria geografică şi numărul persoanelor afectate: - punctual pe perioada de execuţie.

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare;

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - Perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului**:

Titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, APM Sălaj urmând a aplica în mod corespunzător, în aceasta situaţie prevederile art. 22 alin. (3) din HG nr. 445/2009 cu modificările ulterioare.

Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.

Respectarea prevederilor actelor/avizelor emise de alte autorităţi pentru prezentul proiect.

Respectarea prevederilor Ord. MS nr. 119/2014.

Interzicerea depozitării direct pe sol a deşeurilor sau a materialelor cu pericol de poluare.

În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei fiind obligatoriu să se respecte normele, standardele şi legislaţia privind protecţia mediului în vigoare.

Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

 **dr. ing. Aurica GREC**

**Şef serviciu Avize, Acorduri, Autorizaţii,**

ing. Gizella Balint

Întocmit,

cons. Anca Groşan